Hver dag, i Afrikas hjerte,
udspiller der sig et eventyr, som ingen nogensinde ser.
Ikke for så længe siden, på disse sletter
udkæmpede to mødre en kamp på liv og død.
Kun ved at udvise ufattelig mod
vil disse mødre sejre.
AFRIKANSKE KATTE
En mægtig flod deler landet.
Den udgør grænsen mellem to flokke af rivaliserende løver.
I syd lever flokken "River Pride".
Seks løvinder og deres unger.
De er en tæt familie. De giver hinanden tryghed og sikkerhed.
Laila er den ældste og mest erfarne af løvinderne.
Hun har kun én unge: Den seks måneder gamle Mara.
Lailas alder begynder at kunne ses.
Et langt jagtliv har sat sine spor.
Ungerne bliver opfostret af løvinderne
men de bliver beskyttet af flokkens hersker:
Fang.
Hans knækkede tand er en frisk krigsskade
og et tegn på hans mod.
Han er far til alle ungerne, og er deres vogter.
For Mara er han verdens bedste far.
Fang beskytter Mara og hendes mor
og vogter over deres land.
Et naturrigt land, som hvert år er hjemsted for millioner af migranter.
Fang forklarer alle andre løver
at han alene hersker kongeriget i syd.
Nord for floden lever en ganske anden kat.
Den hurtigste af alle landlevende dyr.
En gepard.
Gepardens liv er ganske anderledes end løvens.
Hun lever nemlig alene.
Sita har en hemmelighed.
For ikke så længe siden, fødte hun fem unger her i græsset.
De er stadig blinde, hjælpeløse
og 100% afhængige af deres mor.
Sita er singlemor.
Uden en hjælpende flok, må hun overlade ungerne til sig selv
når hun går på jagt.
Nok er geparder det hurtigste dyr på land
men at jage er stadig ikke let.
Hun foretrækker Thomsons gazeller.
De er næsten ligeså hurtige og ekstremt adrætte.
Sita er bygget til fart, men har ingen udholdenhed.
For at have bare en lille chance
er hun nødt til at snige sig så tæt på som muligt.
Under 30 sekunder til udmattelse.
Det er nu eller aldrig.
Succes.
I dag får Sitas unger mættet maverne.
Floden bringer meget liv til vildnisset.
Men den kan også være en dødsensfarlig fjende.
Den voldsomme flod kan tage livet af selv den stærkeste løve.
Det er her, drager holder til.
De smæsker sig i en død flodhest, som er skyllet op på bredden.
Krokodiller er ikke bange for landjordens herskere.
Lige på nær én: Fang.
I dag har han gjort sig fortjent som flokkens beskytter.
En flod fyldt med krokodiller har dog én fordel.
Den beskytter løveflokken mod invasion fra nord.
Kongeriget i nord herskes af Fangs største fjende.
Kali.
Og Kali er ikke alene.
Han har fire sønner i deres bedste alder.
Sammen danner de dette lands stærkeste kampstyrke.
En med erobring på dagsordenen.
Kali hersker allerede over løvinderne i nord.
Men det slår han sig ikke til tåls med.
Han og sønnerne er fast besluttet på at udvide deres rige mod syd.
Hvis han vælter Fang
så dræber han Mara, og får sine egne unger.
Kali er lille Maras største trussel.
Lige nu står floden højt.
En barriere, Kali ikke vil krydse.
Men før eller siden vil vandstanden falde.
For Sitas fem unger er deres hyggelige hjem det rene paradis.
Ungerne er nu gamle nok til deres første rejse.
Gazellerne er på farten, og familien skal have indhentet den.
Sita opdager hurtigt, at hyrde katte ikke er let.
Sita skal nu krydse de åbne sletter for at finde føde.
For ungerne er det et kæmpe eventyr.
Sikke et fantastisk første eventyr.
Enorme hjorde krydser stadig Fangs kongerige i syd
så der er føde nok til løveflokken.
Nok er Laila gammel, men hun er den mest erfarne jæger.
Hun kender det bedste sted til et bagholdsangreb.
Løvinderne jager som et hold.
Med Laila i spidsen
begynder de langsomt at indkredse byttet.
På trods af sin alder er Laila fast besluttet på at hjælpe flokken.
Jagt er altid farligt.
Hunnerne må spise hurtigt
hvis de skal have deres velfortjente belønning.
Fang, beskytteren, forlanger løvens andel.
For Laila er jagten en katastrofe.
Zebraens spark har såret hende yderligere.
Det er afgørende for en løvinde at være sund og rask.
Flokken kan ikke bære en hun, som er for svag til at jage.
Der er noget galt.
Kali og hans sønner er på patrulje.
Løver er gepardens største fjende.
En hanløve er fem gange større end hende.
Havde hun været alene, havde hun flygtet.
Men hun har ungerne, så hun må holde stand.
Hele hendes koncentration er rettet mod Kali.
Helt utroligt, så pirrer hun ham.
Det virker vanvittigt, men det er for at lokke ham væk fra ungerne.
Kali mister lysten. Det virkede.
Hans søn, derimod, er mere viljefast.
Sita sætter alt på spil.
Hendes hastighed har triumferet. Indtil videre.
Hendes skrækslagne unger er spredt og i fare
indtil de er tilbage hos deres mor.
Tiden er ikke på deres side.
Mørket vil skjule andre rovdyr.
Det er en mors værste mareridt.
Hyæner har taget to af hendes unger.
De er borte for altid.
Årstiden skifter og løvernes land tørrer ind.
De store hjorder søger til grønnere græsgange.
De kan være borte i et år eller mere.
Når hjorden er væk, bliver det en kamp at finde føde.
Lailas skader har udmattet hende.
Mara prøver at trøste sin mor, men der er ikke meget at stille op.
Løveflokken er nødt til at følge med hjorden.
Laila kan ikke følge med.
Hun har brug for hvile, så hun kan komme sig.
Mara står over for et forfærdeligt valg.
At blive hos sin mor, eller følge med flokken.
Laila kalder på både flokken og Mara.
Bønfalder dem om at vente på hende.
Men flokken er nødt til at drage videre i søgen på føde.
De kan ikke sætte deres eller ungernes liv på spil.
Løveflokken begiver sig længere og længere væk.
Laila tvinger sig selv til at prøve at holde trit.
Mara bliver hos Laila, men er i fare nu.
Mor og datter har mistet flokkens beskyttelse.
Laila er nødt til, at finde styrken til at nå op til flokken.
For sin datters skyld.
Sitas unger bliver større og større.
I deres hoveder, er de landets mest frygtindgydende jægere.
Fjender nærmer sig. Tre gepardbrødre.
Nok er de beslægtet, men de kan være farlige for Sitas unger.
De er den eneste fjende, hun ikke kan løbe fra.
Brødrene holder inde
men Sita og ungerne er kommet væk fra hinanden.
Hangeparder angriber sommetider små unger.
Utroligt nok, så holder ungerne stand.
De har deres mors ånd.
I det her land bliver selv bøller trynet.
Løvinderne er trætte efter deres lange rejse.
Men unger er og bliver unger, og siestaen er snart forbi.
Nye legekammerater er altid velkomne.
Til alt held kan han ikke få låget af.
Laila og Mara er endelig nået op til flokken.
Men deres timing kunne ikke have været værre.
Floden står lavt. Flokkens beskyttelse er væk.
Kali ser sit snit til at invadere det sydlige kongerige.
Kali og hans største søn krydser den krokodillefyldte flod.
Fang fornemmer faren.
Højlydte brøl afskrækker måske et angreb.
Men Kali lader sig ikke snyde.
Fang ser, at det er to mod en. Hans chancer er minimale.
Kali angriber.
Fang svarer ikke igen.
Kalis søn går med.
Fang forlader sin flok, og lader dem være ubeskyttet.
Kali er rede til at overtage flokken.
Mara bliver måske dræbt.
Men en mor vil gøre hvad som helst for at redde sin unge.
Laila er løvindernes leder.
På trods af hendes skader, går hun mellem fjenden og ungerne.
Inspireret af Laila, angriber de andre løvinder.
Laila og løvinderne har reddet flokken og deres dyrebare unger.
Kali har tabt dette slag
men næste gang tager han måske forstærkning med.
Fang er også blevet reddet af løvinderne.
Men hvor længe?
Angrebet har medført alvorlige skader.
Ungen er hårdt såret, og er heldig at være i live.
Men Mara er forsvundet.
Kampen har taget hårdt på Laila.
Det kræver al hendes styrke bare at rejse sig op.
Hun må og skal finde sin Mara.
Med en mors desperate råb, kalder hun på sin unge.
Mara har overlevet.
Hendes mors tapperhed har reddet hende.
Deres findes intet større bånd
end det mellem en løvinde og hendes unge.
Regnen er vendt tilbage, men hjorden er stadig langt væk.
At jage er aldrig let.
Nu er det også farligt for Sita.
Hyæner.
Sita har allerede mistet to unger til disse dødsensfarlige fjender.
Hendes største frygt er, at de stjæler de andre.
Hyænernes hyl drager flere fra flokken til.
De ved, at Sita skjuler noget.
Lidt efter lidt strammer de rebet.
Hyænerne bliver holdt på afstand.
Denne gang har Sitas tapre forsvar reddet ungerne.
Kold og våd regn.
Alle lider under det.
For River Pride-flokken har regnen været en skjult velsignelse.
Det får dem til at værdsætte båndet og beskyttelsen
af en større familie.
En af Lailas søstre, Malaika, har sine egne små unger.
Da Laila ikke rigtig kommer sig, søger hun mod sin søsters familie.
Hvis Laila knytter et bånd til sin søster
så tager Malaika måske Mara til sig som en af sine egne.
Laila har kort tid igen. At styrke båndet til søsteren
kan være Maras bedste chance for at overleve.
Laila bliver måske snart nødt til at forlade sin unge.
Så afhænger Maras liv af båndet til sine søskendebørn.
Det sker. Mara bliver adopteret af Malaika og flokken.
Intet er bedre for en løve end nære venner.
Nu da Mara er i sikkerhed, kan Laila drage af sted.
Tiden er inde til, at Laila forlader flokken.
For altid.
Laila kæmper for at finde et stille og sikkert sted at være alene.
Flokken er nu langt væk.
Mara søger efter hver en lugt og spor af sin mor.
Men det er der ikke.
Helt alene og hendes dyrebare unge langt borte
opgiver Laila omsider kampen.
Sitas unger er vokset i størrelse og styrke.
Og de kan ikke vente med at vise deres nye styrke frem.
Siden den fejlslagne invasion
har Kali strejfet om på flodens sydside med sin største søn.
Nu beder han sine andre sønner om at slutte sig til dem.
Kali hilser sine sønner velkommen. De har været adskilt en tid.
Familiebåndet mellem disse nådesløse kæmpere er yderst stærkt.
Men der er også indædt rivalisering mellem dem.
De vil alle have tronen.
Men Kali er deres far, og han forklarer dem, at han stadig er konge.
Sammen er de den stærkeste styrke på disse kanter.
Sammen vil de igen angribe Fang og River Pride-flokken.
Fangs fremtid som leder hænger i en tynd tråd.
Som månederne er gået, er ungerne blevet unge voksne.
Mara trives godt i denne sammenknyttede familie.
Hun er nu teenager i løveår.
Det nære familiebånd i River Pride- flokken har aldrig været stærkere.
Kali og hans sønner er på hævntogt.
Fangs fjender har låst sig fast på målet.
De sætter angrebet i gang. Fangs eneste håb er flugt.
Han flygter for livet.
De vil ikke vise ham nåde, hvis han blive.
Kalis slæng har sejret.
Og Fang så man aldrig igen.
Nu angriber erobrerne resten af River Pride-flokken.
Kampen er slut.
Kali og hans sønner hersker.
Deres vilje er nu lov på begge sider af floden.
Kalis sønner prøver at slutte fred med løvinderne.
Men under kampen blev de unge løver jaget væk.
Smerten ved at miste dem er stadig frisk i erindringen.
Flokkens unge hanner er i den største fare.
Kalis slæng ser dem som en trussel, og jagter dem.
Mara flygtede også under kampen. Men som løvinde, er faren mindre.
For første gang i sit liv er hun alene.
Hun har mistet alt.
Maras unge fætre blev fordrevet.
De blev forvist fra flokkens land for altid.
Og der er kun én flugtrute: Hen over floden.
Floden er svulmet op
men de unge hanner har intet valg. De er nødt til at krydse den.
Og nu har krokodillerne fordelen.
De unge ved godt, hvad der lurer under overfladen.
Men de frygter Kali mere, end de frygter krokodiller.
Strømmen trækker dem ud på dybere vand.
De er ude, hvor de ikke kan bunde.
De undslap
men kun med en hårsbredde fra en krokodilles tænder.
Med uroen mellem løverne syd for floden
har livet været rimelig roligt i nord for Sita.
Ungerne er blevet unge voksne.
Men de er stadig unger i deres hjerter.
Sita er ikke færdig med deres træning.
Tiden er inde til endnu en rejse
hvor de kan lære det sidste, de skal bruge, for at overleve.
Lektion 1: Okser er yderst gnavne.
Lektion 2: Spil aldrig smart over for en struds.
Savannen er verdens bedste skolegård.
Men nogle af de andre børn er en smule anderledes.
En serval bliver indlemmet i en tagfat-leg.
Servalen finder det ikke sjovt, men de unge geparder
kan på sikker vis afprøve deres evner mod mindre tænder og kløer.
Og er det ikke alle kattes drøm at jagte en hund?
En sjakal har den perfekte størrelse.
Lektion 3: Selv små hunde bider igen.
Lektion 4:
Hyæner. Ungerne husker kun alt for godt
deres grufulde møde med dem, da de var små.
Nu må de lære at holde stand.
Ungerne har omsider affundet sig med hyæner.
De er nær ved at være selvstændige geparder.
Men kun nær ved.
Med familien spredt for vindene
har Mara opdaget udfordringen i at leve alene.
Uden en flok, som kan jage med hende
er hun blevet sulten.
Vortesvin ligner det perfekte måltid.
Små, velsmagende og lette at fange.
Ikke helt så let alligevel.
Hjorderne er stadig borte, og alle alternativerne virker til
at være i overstørrelse.
Men unge løver tror, de kan klare hvad som helst.
Sita kunne have lært hende, at undgå gnavne okser.
Nu er omkostningerne ved at miste familien smertefuld tydelige.
Mara blev fordrevet, før hun lærte at jage.
Gazellerne, som Sita jager, har krydset floden i syd.
Hun er nødt til at følge efter, ellers vil familien sulte.
For ungerne er det nok deres hidtil farligste lektion.
Sita krydser sjældent floden. Hun ved, den er dødbringende.
De er lige trådt ind på Kalis nye domæne.
Løvinderne fra River Pride-flokken erklærer atter ejerskab over landet.
De har sluttet fred med Kali.
Deres nye hersker er blevet en ægte beskytter.
Mara er stadig udstødt.
Med begrænset føde, vil løvinderne ikke dele noget.
Hun må klare sig selv.
Det virker barskt, men de andre løvinder har nye prioriteter.
Unger. Kalis unger.
Kali har opnået sit mål.
Løvinderne opfostrer nu hans unger, ikke Fangs.
Sita og hendes familie krydser selvsikkert Kalis land.
De unge geparder har nu selvtilliden til at udfordre alt på deres vej.
Selv løver.
Men ungersvendene har endnu ikke lært
at løver lever i flokke.
Jægerne bliver jaget.
Denne lektion omhandler ikke løvejagt.
Men at flygte fra dem.
Kali. Spillet er slut.
Den vigtigste lektion: Kom aldrig på kant med løver.
Synet, som Mara og alle løverne har længtes efter.
Omsider vender de store hjorder tilbage til løvernes land.
For løverne er de gode tider tilbage.
Nu hvor landet igen er rig på føde, kan Mara få stillet sin sult.
Med mættet mave, har Mara et sidste mål:
At blive accepteret af River Pride-flokken.
Sitas arbejde er fuldført.
Hun har lært sine unger alt, hvad de skal vide om denne vildmark.
Ungerne har overlevet opvæksten i de mest barske omgivelser.
Nu kan de begå sig blandt farerne.
Og frem for alt: De har lært at jage.
Sita ved, at hendes unger er klar til at stå på egne ben.
Hun må vende tilbage til gepardens ensomme liv.
Imod alle odds og med en mors heltemod
har Sita opfostret tre pragtfulde geparder.
Mara er desperat efter at blive lukket ind i sin mors flok.
Men vil Malaika og de andre løvinder byde hende velkommen?
Løvinderne har omsider accepteret Mara som en del af familien igen.
Lailas tapre kamp for sin unges overlevelse var ikke spildt.
River Pride-flokken bliver født på ny.
Sitas unger og Mara
er levende bevis på styrken af en mors kærlighed.
Gepardungerne gik hver til sit.
Nu strejfer de om som selvstændige unge voksne.
Sita er blevet en af gepardmødrene med mest succes på disse sletter.
Mara trives i det nære venskab med de andre løvinder.
Hun er nu også moden til at blive mor.
Kali hersker stadig på begge sider af floden.
Og vi leder stadig efter Fang
Hele filmen er optaget i naturen, i Masai Mara National Reserve, Kenya.